Seðlabanki Íslands er sjálfstæð stofnun í eigu ríkisins sem heyrir undir forsætisráðherra . Markmið bankans er að stuðla að stöðugu verðlagi , fjármálastöðugleika og traustri og öruggri fjármálastarfsemi . Þá skal bankinn sinna viðfangsefnum sem samrýmast hlutverki hans sem seðlabanka , svo sem að varðveita gjaldeyrisforða og stuðla að virku og öruggu fjármálakerfi , þ.m.t. greiðslumiðlun í landinu og við útlönd . Seðlabankinn fer frá og með 1. janúar 2020 með þau verkefni sem Fjármálaeftirlitinu eru falin í lögum og stjórnvaldsfyrirmælum og er fjármálaeftirlitið hluti af Seðlabankanum . Bankinn skal fylgjast með að starfsemi eftirlitsskyldra aðila sé í samræmi við lög og stjórnvaldsfyrirmæli og að öðru leyti í samræmi við heilbrigða og eðlilega viðskiptahætti .